text: Varmeste oktoberdag nogensinde
  01 oktober 2011 kl. 12.35
  I dag var det den varmeste oktoberdag nogensinde - klokken 17:10 var det hele 26,7 grader. Det kunne målestationen i Store Jyndevad konstatere.
  Den hidtidige højeste temperatur målt i oktober var på 24,1 grader og blev målt i Store Jyndevad i 1978 - derfor var den måleansvarlige Ove Edlefsen spændt på, om rekorden blev slået, og det gjorde den altså. Den endelige måling, og den rekord, der skal skrives i historiebøgerne, blev først slået fast klokken 20.
  
  I næste uge truer efteråret
  Efter weekenden er det imidlertid slut, og danskerne kan godt bytte solbriller ud med huer, når vejret vender tilbage til mere vante rammer.
  - Natten til mandag frisker vinden op, og det varsler et vejrskifte mod et mere traditionelt efterårsvejr med regn i løbet af næste uge, så husk at nyde det flotte vejr i weekenden i fulde drag, siger meteorolog Steen Rasmussen
  